

RĪGAS DAUGAVAS PAMATSKOLA

Aglonas iela 57, Rīga, LV–1057, tālrunis 67261388, tālrunis/fakss 67261389, e-pasts: rdps@riga.lv

IEKŠĒJIE NOTEIKUMI

Rīgā

|  |  |
| --- | --- |
| 2019. gada 1.augustā | Nr. PSS-19-21-nts |

|  |
| --- |
|  |

**Rīgas Daugavas pamatskolas iekšējās kārtības noteikumi**

Izdoti saskaņā ar Valsts pārvaldes iekārtas

likuma 72.panta pirmās daļas 1.punktu un

Ministru kabineta 2009.gada 24.novembra noteikumu

Nr.1338 „Kārtība, kādā nodrošināma izglītojamo drošība

izglītības iestādēs un to organizētajos pasākumos” 3.5.apakšpunktu

**I Vispārīgie jautājumi.**

1. Rīgas Daugavas pamatskolas (turpmāk – izglītības iestāde) iekšējās kārtības noteikumi ir izdoti, ievērojot Izglītības likumu, Vispārējās izglītības likumu, Bērnu tiesību aizsardzības likumu, Ministru kabineta 2009.gada 24.novembra noteikumus Nr.1338 ”Kārtība kādā nodrošināma izglītojamo drošība izglītības iestādēs un to organizētajos pasākumos” un izglītības iestādes nolikumu (turpmāk – noteikumi).
2. Noteikumi attiecīgajā to daļā ir attiecināmi arī uz izglītības iestādes apmeklētājiem, kā arī uz izglītības iestādes administrāciju, pedagogiem un atbalsta personālu. Noteikumi ir izglītības iestādes darba kārtības noteikumu neatņemama sastāvdaļa.
3. Noteikumu ievērošana nodrošina izglītojamo drošību un viņu tiesību ievērošanu.
4. Noteikumi nosaka:
   1. izglītojamo uzvedības noteikumus izglītības iestādē, tās teritorijā un izglītības iestādes organizētajos pasākumos;
   2. evakuācijas plāna un informācijas par operatīvo dienestu izsaukšanu izvietojumu izglītības iestādē;
   3. alkohola, cigarešu, narkotisko, toksisko un psihotropo vielu, gāzes baloniņu, gāzes pistoļu, šaujamieroču un auksto ieroču iegādāšanās, lietošanas, glabāšanas un realizēšanas aizliegumu izglītības iestādē un tās teritorijā;
   4. izglītojamā rīcību, ja izglītojamais kādas personas darbībā saskata draudus savai vai citu personu drošībai;
   5. administrācijas un pedagogu rīcību, ja tiek konstatēta fiziska vai emocionāla vardarbība pret izglītojamo;
   6. atbildību par iekšējās kārtības noteikumu neievērošanu;
   7. citus jautājumus, kurus izglītības iestāde uzskata par būtiskiem.

5. Noteikumi nodrošina izglītojamo drošību un viņu tiesību ievērošanu;

5.1. noteikumi ir saistoši izglītības iestādes izglītojamiem un izglītības iestādes administrācijai, pedagogiem un atbalsta personāla. Noteikumi ir publicēti izglītības iestādes tīmekļvietnē [www.rsips.lv](http://www.rsips.lv)

1. Izglītojamie un viņu vecāki ar noteikumiem tiek iepazīstināti katra mācību gada sākumā – septembrī, iepazīšanos apstiprinot ar savu parakstu. Izglītojamos, kuri iestājās izglītības iestādē mācību gada laikā, ar noteikumiem iepazīstina iestāšanās brīdī. Izglītojamo iepazīstināšanu ar iekšējās kārtības noteikumiem reģistrē klases vai grupas žurnālā. Izglītojamais atbilstoši spējām un prasmēm to apliecina ar ierakstu "iepazinos", norādot datumu un parakstu.
2. Izglītojamie un viņu likumiskie pārstāvji ar noteikumiem tiek iepazīstināti katra mācību gada sākumā – septembrī, iepazīšanos apstiprinot ar savu parakstu. Likumiskie pārstāvji ar noteikumiem tiek iepazīstināti pirmajā rudens klases vecāku sapulcē.
3. Izglītojamos (un viņu likumiskos pārstāvjus), kuri tiek uzņemti izglītības iestādē mācību gada laikā, ar noteikumiem iepazīstina uzņemšanas brīdī. Izglītojamo iepazīstināšanu ar iekšējās kārtības noteikumiem reģistrē klases žurnālā. Izglītojamais atbilstoši spējām un prasmēm to apliecina ar ierakstu "iepazinos", norādot datumu un parakstu. Iepazīšanās fakts var tikt fiksēts e-vides skolvadības sistēmā, ja tāda tiek izmantota konkrētam mērķim.
4. Apmeklētāji ar noteikumiem iepazīstas izglītības iestādes vestibilā pie ziņojuma dēļa. Darbinieki ar noteikumiem tiek iepazīstināti vienlaikus ar darba tiesisko attiecību uzsākšanu izglītības iestādē.
5. Izglītojamie un izglītības iestādes darbinieki katru gadu septembrī iepazīstas ar izglītības iestādes galvenajām prioritātēm, mērķiem un uzdevumiem, savas kompetences ietvaros atbild par to īstenošanu un izglītības iestādes turpmākās attīstības veicināšanu.
6. Izglītojamo uzņemšanu, pārcelšanu un atskaitīšanu no izglītības iestādes nosaka attiecīgie Ministru kabineta noteikumi par kārtību, kādā izglītojamie tiek uzņemti vispārējās izglītības iestādēs un atskaitīti no tām, un obligātajām prasībām pārcelšanai uz nākamo klasi.
7. **Izglītības procesa organizācija un saistītie noteikumi**

12. Mācību gada sākumu, semestrus, brīvlaikus un mācību gada beigas nosaka Ministru kabineta noteikumi par attiecīgā mācību gada sākuma un beigu laiku.

13. Mācības izglītības iestādē notiek piecas dienas nedēļā. Interešu izglītības nodarbības un ārpusstundu pasākumi notiek pēc mācību stundām.

14. Mācību process izglītības iestādē sākas plkst. 8.30. Izglītības iestāde ārdurvis ir atvērtas no plkst. 7.30. Izglītojamais ierodas savlaicīgi, nekavējot mācību stundu sākumu.

15. Izglītojamie izglītības iestādē ierodas vismaz 5 minūtes, lai līdz mācību stundu sākumam pienācīgi sagatavotos stundai.

16. Izglītojamie novieto virsdrēbes garderobē. Atrasties izglītības iestādes telpās virsdrēbēs ir aizliegts.

17. Izglītības iestādes garderobe darbojas no plkst. 7.30 līdz 20.00.

18. Izglītības iestādē ir noteikts stundu un starpbrīžu ilgums. Vienas mācību stundas ilgums ir 40 minūtes. Katra mācību stunda sākas un beidzas ar zvanu.

19. Izglītības iestādē ir noteikts šāds mācību stundas un starpbrīžu ilgums:

|  |  |
| --- | --- |
|  | |
| 19.1. 1. mācību stunda: 8.30 – 9.10; | |
| 19.2. 2. mācību stunda: 9.20 – 10.00; | |
| 19.3. 3. mācību stunda: 10.10 – 10.50; | |
| 19.4. 4. mācību stunda: 11.00 – 11.40; | |
| 19.5. 5. mācību stunda: 12.05 – 12.45; | |
| 19.6. 6. mācību stunda: 13.05 – 13.45; | |
|  | |

20. Stundas notiek pēc mācību stundu saraksta, kurā norādīts mācību priekšmets, stundas norises laiks un vieta. Mācību stundu saraksts atrodas informācijas stendos I stāvā foajē un II stāvā gaitenī.

21. Par mācību stundu saraksta izmaiņām tiek paziņots iepriekšējā dienā līdz plkst. 15.00.

22. Interešu izglītības, fakultatīvu un korekcijas, rehabilitācijas nodarbības notiek pēc direktora apstiprināta nodarbību saraksta. Nodarbību saraksti izvietoti informācijas stendos.

23. Izglītojamajiem ir iespēja apmeklēt konsultācijas visos mācību priekšmetos. Konsultāciju saraksts atrodas informācijas stendā.

24. Klases stunda notiek klases audzinātāja vadībā reizi nedēļā atbilstoši stundu sarakstam.

25. Pirmssvētku dienās vai citos objektīvos gadījumos ar direktora rīkojumu var mainīt mācību stundu, konsultāciju, fakultatīvo vai interešu izglītības nodarbību grafikus un norises laiku.

26. Uzturēšanas skolā notiek divos internātskolas režīmos:

26.1. pilns internātskolas režīms no pirmdienas plkt. 7:30 (vai agrāk, kad skolēns ierodas skolā) līdz piektdienas plkt.18:00**,** kad izglītojamais skolā apgūst mācību procesu, piedalās ārpusklases nodarbībās, rehabilitācijas un korekcijas nodarbībās un no plkst. 21:30 līdz plkt.7:00 nakšņo skolas internātā;

26.2. nepilns internātskolas režīms katru mācību dienu no plkst. 7:30 līdz plkst. 18:00 (vai vēlāk, ja ir interešu izglītības nodarbības), kad izglītojamais skolā apgūst mācību procesu, piedalās ārpusklases nodarbībās, rehabilitācijas un korekcijas nodarbībās.

27. Mācību stundas sākumskolā notiek pēc klašu sistēmas, pamatskolā – pēc kabinetu sistēmas.

28. Pēc mācību stundām izglītojamie apmeklē ārpusklases nodarbībās (pulciņus, rehabilitācijas un korekcijas nodarbībās) un sagatavo mācības nākamās dienas mācību procesam.

29. Mācību priekšmeta pedagogs atbild par attiecīgās mācību telpas atslēgšanu un aizslēgšanu, kā arī par kārtību un inventāra saglabāšanu telpā stundas laikā.

30. Pēc mācību stundām par kārtību telpās atbild skolēni un internāta skolotājs.

31. Interešu izglītības pulciņu, fakultatīvo, korekcijas un rehabilitācijas nodarbību pedagogs atbild par kārtību telpā nodarbību laikā un inventāra saglabāšanu.

32. Izglītības iestādē tiek organizētas skolotāju dežūras.

33. Izglītības iestādē tiek organizēta dežūra katrā klasē. Klases dežuranti veic klases telpas nelielu uzkopšanu pirms stundas sākuma vai pēc stundas, palīdz pedagogam organizēt mācību stundu.

34. Starpbrīžos izglītojamiem aizliegts atrasties klases telpā bez pedagoga uzraudzības.

35. Izglītības iestādē darbojas medpunkts. Medpunkta darba laiks: plkst. 7.00 – 21.00.

36. Izglītības iestādē strādā bibliotēka un lasītava. Bibliotēkas un lasītavas apmeklēšanas laiks: plkst. 10.00 – 16.00.

37. Izglītojamiem ir pieejama ēdnīca izglītības iestādē. Uz ēdnīcu izglītojamie dodas noteiktajā laikā kopā ar iepriekšējās mācību stundas (nodarbības) pedagogu vai internāta skolotāju.

39. Lai nodrošinātu izglītojamā likumiskos pienākumus attiecībā uz izglītības ieguvi, kā arī izglītības procesu un iekšējo kārtību, izglītības iestāde ir tiesīga ierobežot izglītojamā tiesības uz iziešanu ārpus mācību iestādes telpām, izņemot gadījumus, kas saskaņoti ar izglītības iestādes darbinieka atļauju.

40. Izņēmuma gadījumā, tai skaitā slimības dēļ, izglītojamais drīkst atstāt izglītības iestādi pirms noteiktā stundu beigu laika ar medmāsas un internāta skolotāja vai izglītības iestādes vadības pārstāvja atļauju, informējot par to vecākus (likumisko pārstāvi).

**III. Noteikumi izglītojamiem mācību stundās**

41. Mācību stundas sākumā skolēns uz sola novieto dienasgrāmatu un tikai mācību stundai nepieciešamos darba piederumus un grāmatas.

42. Ja skolēns ārkārtēju iemeslu dēļ nav sagatavojies stundai, par to skolotāju, informē pirms stundas.

43. Ja skolēns nokavē stundas sākumu, klusi un pieklājīgi atvainojas par traucējumu, ieņem savu vietu un iekļaujas klases darbā.

44. Mācību stundas laikā skolēns:

44.1. ir atbildīgs par mācību darba rezultātiem *—* seko līdzi stundas darbam, savu iespēju robežās maksimāli apgūst mācību saturu, ir precīzs, izpilda un ievēro mācību priekšmeta skolotāja prasības vai instrukcijas un darba drošības noteikumus;

44.2. saudzīgi izturas pret skolas inventāru, darba rīkiem, ierīcēm un IT;

44.3. ar savu uzvedību netraucē klasesbiedru un skolotāja darbu;

44.4. neatstāj savu darba vietu vai mācību kabinetu bez skolotāja atļaujas;

44.5. nelieto mobilo telefonu, mobilo telefonu ienākošajam signālam jābūt izslēgtam, iziešana no mācību stundas mobilo sarunu dēļ nav pieļaujama. Mobilais telefons mācību stundas laikā atrodas uz skolotāja galda, speciāli tam paredzētajā vietā.

44.6. nelieto mūzikas atskaņotājus CD/DVD u.c., portatīvos un plaukstdatorus, radio un fotoaparātus u.c. ierīces bez skolotāja atļaujas, nespēlē kārtis vai citas spēles un neizmanto mācību procesā nevajadzīgas lietas;

44.7. nekošļā košļājamo gumiju, neēd un nedzer **(izņemot ūdeni);**

44.8. sporta stundās skolēni ierodas sporta apģērbā un sporta apavos (atbilstoši sezonai un paredzētajām sporta nodarbībām)

44.9. no sporta atbrīvotie skolēni piedalās stundā, palīdz sporta skolotājam veikt mērījumus, pierakstīt rezultātus u.c. Atbrīvojuma zīme no sporta nodarbībām uz visu mācību gadu, kas ir ārstu komisijas slēdziens, jāiesniedz sporta skolotājam, pēc tam internāta skolotājam septembrī vai tūlīt pēc šī dokumenta saņemšanas. Internāta skolotājs šo zīmi nodod skolas ārstam.

44.10. neveic sabiedriskos pienākumus bez administrācijas, internāta skolotāja vai mācību priekšmeta skolotāja atļaujas.

45. Bez skolotāja atļaujas klasē nedrīkst atrasties nepiederošas personas.

**IV. Noteikumi par stundu kavējumiem**

46. Mācību priekšmeta skolotājs katru stundu e-žurnālā atzīmē kavētājus.

47. Kavējumu uzskaiti veic internāta skolotāji un katra mēneša beigās kavējumu kopsavilkumu ieraksta e- žurnālā.

48. Kavējums nav attaisnojums mācību vielas neapgūšanai.

49. Ja izglītojamais nevar ieraties skolā attaisnojošu iemeslu dēļ, vecāki ne vēlāk kā līdz tās pašas dienas plkst. 9:00 informē internāta skolotāju:

49.1. zvanot internāta skolotājam pa norādīto tālruni;

49.2. nosūtot SMS internāta skolotājam;

49.3. iesniedzot rakstveida iesniegumu, kas adresēts internāta skolotājam vai piesakot kavējumu e-klases sistēmā.

50. Kavējuma pieteikums neattaisno kavējumu. Attaisnojoši dokumenti par kavētajām stundām jāiesniedz internāta skolotājam 3 dienu laikā pēc atgriešanās skolā.

51. Vecāku lūgumu attaisnot mācību stundu kavējumus ģimenes apstākļu dēļ, internāta skolotājs akceptē ne vairāk kā 3 dienas semestrī.

52. Kavējumi ģimenes apstākļu dēļ (maksimāli 3 dienas semestrī) var tikt uzskatīti par attaisnotiem, ja to apliecina vecāku rakstīta zīme, kurā norādīts kavējumu iemesls.

53. Kavējumu slimības dēļ, kas ilgāks par trim dienām, var uzskatīt par attaisnotu, ja to apliecina ārsta zīme.

54. Kavējumi, kas saistīti ar piedalīšanos skolas organizētajos vai atbalstītajos pasākumos - skatēs, konkursos, sacensībās, tiek uzskatīti par attaisnotiem pēc skolas administrācijas norādījuma.

55. Ja iestādes izglītojamais ir neattaisnoti nokavējis 20 un vairāk mācību stundas semestrī, mācību iestāde Valsts izglītības informācijas sistēmā ievada informāciju par izglītojamā kavējumiem un to iemesliem (ja tie ir zināmi).

**V. Noteikumi skolēniem starpbrīžos un ēdnīcā**

56. Ja mācību stundas notiek citā skolas ēkā, uz un no tās pavada priekšmeta skolotāji vai internāta skolotāji.

57. Starpbrīžos skolēni atstāj mācību telpu, atrodas skolas gaiteņos, nesēž un nenovieto somas uz palodzēm, radiatoriem un kāpnēm. Ja ārā labi laika apstākļi dežurējošo pedagogu uzraudzībā var atrasties skolas stadionā.

58. Ar savu uzvedību skolēni neapdraud savu un citu skolēnu drošību un veselību.

59. Skolēnus uz ēdnīcu pavada mācību priekšmetu vai internāta skolotāji.

59.1. visi skolēni pirms ēšanas nomazgā rokas, ēdnīcā uzvedas pieklājīgi un netrokšņo, ievēro galda kultūru un higiēnas normas;

59.2. neiznes no ēdnīcas traukus, galda piederumus un ēdienu;

59.3. ievēro skolas darbinieku aizrādījumus.

60. Izglītības iestādes ēdnīcā izglītojamie apgūst un veic pašapkalpošanos (aiznesot lietotos traukus).

**VI. Noteikumi garderobē.**

61. Skolēni virsdrēbes atstāj skolas garderobē pirms pirmās mācību stundas sākuma.

62. Virsdrēbēs skolēni neatstāj naudu, mobilo tālruni u.c. personīgās lietas.

63. Skola neuzņemas atbildību par virsdrēbēs atstātajām personīgajām lietām: naudu, dokumentiem unmodernajām tehnikas ierīcēm (planšetdatori, uztvērēji u.c).

64. Garderobē drīkst atstāt maiņas apavus un maisiņu ar sportam nepieciešamo apģērbu un apaviem, ko paņem starpbrīdī pirms stundas un noliek atpakaļ starpbrīdī pēc stundas.

65. Mācību stundu laikā skolēniem nav atļauts uzturēties garderobē bez vajadzības.

66. Skolēni virsdrēbes var saņemt tikai pēc mācību stundu beigām vai dodoties uz citu skolas ēku.

**VII. Noteikumi skolas organizētajos pasākumos.**

67. Izglītības iestādes ārpusstundu pasākumi notiek:

67.1. 1.– 6. klasēm – līdz plkst.18.00;

67.2. 7. – 9. klasēm – līdz plkst.19.00;

68. Skolas pasākumu laikā par kārtību telpās atbild dežurējošais administrācijas pārstāvis un internāta skolotājs, kā arī pēc iepriekš apstiprināta grafika dežurējošie pedagogi.

69. Iekšējās kārtības noteikumu neievērošanas gadījumā pasākums tiek pārtraukts.

70. Mācību ekskursijas kā mācību metodes izmantošana ir izglītības iestādes kompetences jautājums.

71.Skolas organizētajās ekskursijās, pārgājienos u.c. ārpusstundu pasākumos, kas iekļauti skolas gada plānā un notiek stundu laikā, jāpiedalās visiem klases izglītojamiem. Izņēmums ir ārsta attaisnojoša zīme vai vecāku savlaicīgi iesniegts rakstisks skaidrojums par nepiedalīšanās iemeslu. Ja internāta skolotājs nav informēts par izglītojamā prombūtnes iemeslu, tad šī diena tiek ieskaitīta kā neattaisnoti kavēta.

72. Skolas organizētajās ekskursijās un pārgājienos uz 10 skolēniem ir 1 pieaugušais (internāta skolotājam palīdz vecāki, kā arī citi skolotāji, kurus norīkojusi Skolas administrācija).

73. Drošības noteikumus ekskursijās un pārgājienos skatīt izglītības iestādes Drošības noteikumos par ekskursijām.

74. Klases pasākumu laiks un saturs tiek saskaņoti ar atbildīgo direktora vietnieku 5 darba dienas pirms pasākuma. Klases pasākumu laikā par kārtību telpās atbild izglītojamie un internāta skolotājs. Pēc pasākuma klases telpa tiek sakārtota.

75.Klases ārpusstundu pasākums (ekskursijas, pārgājieni) var notikt, ja uzrakstīts pieteikums direktoram 5 darba dienas pirms pasākuma. Pieteikumā norāda: mērķi, maršrutu, ilgumu, pārvietošanās veidu, saziņas iespējas, pievieno klāt dalībnieku sarakstu. Pasākuma organizators pēc iesnieguma apstiprināšanas informē direktora vietnieku izglītības jomā par pasākuma norises laiku un vietu.

76. Visos skolas un klases pasākumos klase piedalās tikai kopā ar internāta skolotāju (internāta skolotāja prombūtnes laikā pasākumu organizē un vada direktora apstiprināts pienākuma izpildītājs).

77. Par kārtību Skolas pasākumā atbild tā organizatori. Internāta skolotājs ir līdzatbildīgs par kārtības nodrošināšanu pasākuma laikā un par savas audzināmās klases uzvedību.

**VIII. Izglītojamā pienākumi**

78. Izglītojamo pienākumi ir:

78.1. mācīties atbilstoši savām spējām, cenšoties uzlabot savu sniegumu;

78.2. ievērot Iekšējās kārtības noteikumus, kā arī citus saistošos iekšējos noteikumos, ar kuriem izglītojamie iepazīstināti;

78.3. ar cieņu izturēties pret valsti un sabiedrību, valsts un izglītības iestādes simboliku un atribūtiku, ievērot izglītības iestādes tradīcijas.

78.4. ievērot un izpildīt izglītības iestādes darbinieku likumīgās prasības;

78.5. ievērot ētikas un morāles normas atbilstoši savam vecumam;

79. Ierasties izglītības iestādē tīrā un sakoptā apģērbā, kas atbilst vispārpieņemtajām lietišķā stila normām un nerada apstākļus traumām. Izglītojamā apģērbs nedrīkst attēlot vardarbību, narkotikas, smēķēšanu un alkoholu vai citādi būt neatbilstošs morāles un ētikas normām izglītības iestādē.

80. Savlaicīgi ierasties izglītības iestādes, nekavējot mācību stundu sākumu;

81. Apmeklēt mācību stundas atbilstoši stundu sarakstam;

82. Mācību stundā precīzi izpildīt mācību priekšmeta pedagoga prasības un norādījumus, būt pieklājīgam, netraucēt klasesbiedriem un pedagogiem. Ievērot pārējo izglītojamo tiesības uz netraucētu izglītības ieguvi;

83. Apmeklēt visas mācību priekšmetu stundas, fakultatīvās, interešu izglītības nodarbības, uz kurām izglītojamais ir pieteicies.

84. Lietot dienasgrāmatu mācību procesa plānošanai, tā norises rezultātu apkopošanai un kā saziņas līdzekli starp Skolu un vecākiem. Izglītojamais iepazīstina vecākus ar dienasgrāmatas saturu, vismaz reizi ceturksnī iesniedz internāta skolotājam vecāku parakstītu sekmju izrakstu.

85. Atbilstoši savām interesēm un spējām piedalīties Skolas sabiedriskajā dzīvē: pasākumos, konkursos, sacensībās, sporta un mākslinieciskās pašdarbības pasākumos.

86. Skolas telpās un ārpus tām uzvesties atbilstoši vispārpieņemtajām uzvedības normām: tiekoties ar personālu un skolas biedriem sasveicināties, taktiski izturēties pret citiem, ievērot sabiedrībā pieņemtās uzvedības normas. Nelietot necenzētus vārdus.

87. Runāt pareizā literārā valodā, nelietojot žargonus un rupjus izteicienus; ik dienas kopt un papildināt savu valodu**.**

88. Neņemt līdzi uz Skolu mācībām nevajadzīgas lietas. Nevajadzīgās lietas pedagogiem ir tiesības palūgt izglītojamajam nolikt tam paredzētā, slēdzamā skapī (socialā pedagoga kabinets). Par minēto situāciju informē skolēna vecākus.

89. Skolā un tās teritorijā neienest, nelietot, neglabāt un nerealizēt šaujamieročus, aukstos ieročus (nažus, "kaķenes" u.c. priekšmetus,kas apdraud drošību, dzīvību), gāzes pistoles, gāzes baloniņus, eksplozīvas, viegli uzliesmojošas un bīstamas ķīmiskas vielas.

90. Stundu un mājas darbu pildīšanas laikā izslēgt mobilā telefona skaņas signālu, diktafonu un nelietot audiotehniku.

91. Skolas telpās, tās teritorijā un tuvākajā apkārtnē nesmēķēt, neienest, nelietot un neglabāt alkoholiskos dzērienus, cigaretes, narkotikas, toksiskās un psihotropās vielas, neatrasties Skolas teritorijā reibuma stāvoklī.

92. Saudzēt dabu un apkārtējo vidi.

93. Saudzēt Skolas un citu personu īpašumu. Izglītojamā likumiskais pārstāvis ir atbildīgs par jebkuru nodarīto materiālo zaudējumu.

94. Kopā ar klasesbiedriem rūpēties par klases pārziņā nodoto mācību telpu, saglabājot to visu mācību gadu tādā kārtībā, kādā tā saņemta mācību gada sākumā, rūpēties par estētisko noformējumu; brīvprātīgi veikt dežuranta pienākumus, nepieciešamības gadījumā veikt sabiedriski derīgu darbu, palīdzot skolotājam sakārtot klasi darbam un veikt klases papildu uzkopšanu.

95. Rūpēties par bibliotēkā saņemto mācību grāmatu saglabāšanu.

96. Ziņot dežurējošajam vadības pārstāvim vai skolotājam par novērotajām nekārtībām, nepiederošu personu atrašanos Skolā vai tās teritorijā, ārkārtas situācijām.

97**.** Izvērtējot indivuduāli bērna spējas, veselības un attīstības stāvokli vecāki var izskatīt iespējas un risināt jautājumu par bērna došanos uz un no skolas patstāvīgi. Par atļauju bērnam doties patstāvīgi uz un no skolas vecāki rakstveidā informē skolas administrāciju.

98.Piedalīties skolas vides uzkopšanas un sakārtošanas pasākumos (talkās, dežūrās un citās aktivitātēs).

99. Ārpusskolas aktivitātes plānot tā, lai tās netraucē mācībām un nav vienlaicīgi ar mācību stundām.

100. Ievērot citu personu tiesības un intereses, saskarsmē ar citiem skolēniem, pedagogiem un skolas darbiniekiem ievērot kulturālās valodas, uzvedības un savstarpējo attiecību normas.

101. Ar savu uzvedību neapdraudēt savu (nekāpt uz palodzēm, radiatoriem, galdiem, krēsliem, kāpņu norobežojošām margām u.tml.) un pārējo izglītojamo, skolotāju un skolas darbinieku drošību un neaizskart citu izglītojamo, skolotāju un skolas darbinieku cieņu, pārvietojoties pa izglītības iestādi, izglītojamajiem ir aizliegts drūzmēties, skriet, grūstīties, īpaši pie logiem un kāpnēm, radīt traucējošus trokšņus.

102. Rūpēties par sev piederošās mantas saglabāšanu;

103. Atrastās mantas nodot internāta skolotājam, dežurantam vai Skolas administrācijas pārstāvim;

104. Saudzīgi izturēties pret skolas inventāru un materiāli tehniskiem līdzekļiem (apzinātas vai nolaidīgas rīcības gadījumā bojātais inventārs skolēnu likumiskajiem pārstāvjiem jāsalabo vai jāatlīdzina materiālie zaudējumi);

105. Iepazīties un ievērot īpašus noteikumus par rīcību ķīmijas, fizikas, bioloģijas, datoru, mājturības telpās, sporta stundās, ārpusstundu nodarbībās un pasākumos, ārkārtas situācijās, par to pēc instruktāžas parakstoties;

106. Ievērot un pildīt direktora rīkojumus, skolas padomes un pedagoģiskās padomes lēmumus;

107. Ievērot visu drošības noteikumu prasības, instruktāžas par drošību noteiktos pasākumos un ārkārtējos gadījumos un izpildīt atbildīgo personu rīkojumus.

108. Piedalīties skolas ēdnīcas uzkopšanas dežūrās dienas beigās, atbilstoši norādītajam grafikam.

**IX. Izglītojamā tiesības.**

109. Izglītības iestādes izglītojamajiem ir tiesības iegūt kvalitatīvu pamatizglītību, atbilstoši licenzētajai izglītības programmai, kā arī piedalīties ārpusstundu aktivitātēs, interešu izglītības programmās un visos citos izglītības iestādes organizētajos pasākumos.

110. Izglītojamajiem ir tiesības uz netraucētu mācību darbu stundās un izvēlētajās ārpusstundu nodarbībās.

111. Izglītojamie ir tiesīgi izmantot visus izglītības iestādes resursus izglītības iegūšanai, tai skaitā izglītības iestādes telpas, bibliotēku, citas informācijas krātuves un mācību līdzekļus, sporta un aktu zāli.

112. Izglītojamie apmeklē mācību stundas saskaņā ar stundu sarakstu. Vienu reizi mēnesī izglītojamie saņem sekmju izrakstu, kuru paraksta internāta skolotājs un izglītojamais nodot parakstīšanai izglītojamā vecākam (likumiskajam pārstāvim).

113. Izglītojamajiem ir tiesības saņemt motivētu savu zināšanu novērtējumu 10 (desmit) baļļu sistēmā attiecīgajā mācību priekšmetā, kā arī saņemt no pedagogiem savlaicīgu informāciju par pārbaudes darbiem un citiem ar izglītības procesu saistītiem jautājumiem.

114. Izglītojamie ir tiesīgi pēc izvēles nodarboties izglītības iestādes interešu izglītības programmās, pulciņos un kolektīvos, mācību priekšmetu fakultatīvos, kā arī piedalīties citos ārpusstundu izglītības iestādes piedāvātos pasākumos

115. Saņemt izglītības iestādes pedagogu konsultācijas visos mācību priekšmetos.

116. Izglītojamie ir tiesīgi brīvi izteikt un aizstāvēt savas domas un uzskatus, paust attieksmi par izglītības iestādes darba organizāciju, izglītības procesu un izteikt priekšlikumus izglītības iestādes dzīves pilnveidošanai, apspriest radušās problēmas ar pedagogiem un izglītības iestādes vadību. Aizstāvēt savas tiesības.

117. Piedalīties izglītības iestādes sabiedriskajā dzīvē.

118. Izglītojamajiem ir tiesības uz dzīvībai un veselībai drošiem apstākļiem izglītības iestādē un tās organizētajos pasākumos.

119. Izglītojamie ir tiesīgi saņemt bezmaksas profilaktisko veselības aprūpi un neatliekamo medicīnisko palīdzību normatīvajos aktos noteiktajā apmērā.

120. Nepieciešamības gadījumā izglītojamiem un pedagogiem ir tiesības vērsties pie izglītības iestādes atbalsta personāla: sociālā pedagoga, izglītības psihologa vai logopēda.

121. Izmantot Skolas bibliotēkas pakalpojumus atbilstoši bibliotēkas darba kārtībai un noteikumiem.

122. Izglītojamajam ir tiesības uz netraucētu mācību procesu, stundā iegūt kvalitatīvas zināšanas vispārizglītojošos priekšmetos, piedalīties papildu nodarbībās, saņemt paskaidrojumus un konsultācijas jaunās vielas un papildjautājumu apguvē;.

123. Saņemt motivētu savu zināšanu, darbības un uzvedības izvērtējumu.

124. Mācību procesā izmantot interneta pakalpojumus, ievērojot tā lietošanas noteikumus.

125. Tikt ievēlētiem Skolēnu padomē.

126. Saņemt ēdināšanas pakalpojumus skolā 4 reizes dienā: brokastis (izņemot pirmdienās), pusdienas, launags, vakariņas.

**X. Skolēnam aizliegts**

127. Pielietot jebkāda veida vardarbību, fiziski, morāli un psiholoģiski ietekmēt citus skolēnus, skolotājus un skolas personālu**,** pazemot izglītojamos un skolas darbiniekus.

128. Lietot necenzētus vārdus un cilvēka un valsts cieņu aizskarošus izteicienus.

129. Tualetes telpās aizliegts uzturēties bez vajadzības, bojāt tualetes aprīkojumu, piegružot izlietnes, izmētāt tualetes papīru, atstat atgrieztus ūdens krānus.

130. Aicināt skolas telpās draugus, paziņas, izņemot gadījumos un pasākumus, kad tas ir saskaņots ar skolas administrāciju.

1. Filmēt mācību stundas, citas nodarbības, sanāksmes, ēdnīcas telpas un publiskus pasākumus bez direktora, direktora vietnieka vai pedagoga saskaņojuma;
2. Aizliegts interneta vidē un publiskajā telpā izplatīt nepatiesu, aizskarošu vai draudus saturošu informāciju saistībā ar izglītības iestādes darbiniekiem un izglītojamajiem.
3. Patvaļīgi atstāt izglītības iestādes telpas vai teritoriju, ja izglītojamajam paredzēts atrasties izglītības iestādē.

**XI. Apbalvojumu sistēma un atbildība par pārkapumiem**

134. Atzinības izteikšanas veidi izglītojamam ir šādi:

134.1. internāta skolotāja mutiska pateicība;

134.2. internāta skolotāja pateicība ar ierakstu dienasgrāmatā vai liecībā;

134.3. Skolas pateicības raksta pasniegšana svinīgos apstākļos.

135. Internāta skolotājs izsaka izglītojamajam pateicību ar ierakstu dienasgrāmatā vai liecībā, ja izglītojamais ir:

135.1. kvalitatīvi, ar iniciatīvu veicis uzticēto pienākumu garākā periodā;

135.2. aktīvi un radoši piedalījies mācību kabineta iekārtošanā un uzturēšanā;

135.3. nevainojami uzvedies garākā laika periodā.

136. Skolas pateicības rakstu izglītojamam pasniedz, ja viņš ir:

136.1. guvis labus, noturīgus mācību sasniegumus, parādījis izaugsmi un priekšzīmīgu uzvedību mācību gada laikā;

136.2. guvis panākumus dažādos priekšpilsētas vai reģiona pasākumos;

136.3. drosmīgi rīkojies ekstremālu situāciju novēršanā;

136.4. devis īpašu ieguldījumu Skolas labā.

137. Skolas Pateicības rakstu pasniedz izglītojamā vecākiem pēc pedagogu vai Skolas vadības ieteikuma par sevišķu ieguldījumu Skolas labā, priekšzīmīgu bērnu audzināšanu un ilgstošu sadarbību ar pedagoģisko personālu.

138. Skolas Diploms ir apbalvojums, ko pasniedz izglītojamam, to grupai, klases kolektīvam par panākumiem un uzvarām konkursos, sacensībās un skatēs u.c. Skolas pasākumos.

139. Atbildība par pārkāpumiem nodrošina izglītojamo disciplinēšanu iekšējās kārtības noteikumu ievērošanai, citu pārkāpumu izdarīšanas novēršanai un izglītojamo, pedagogu, darbinieku un citu personu likumiskās tiesību un interešu ievērošanu.

140. Piemērotais sods par izglītojamā pārkāpumu ir attiecīgs ietekmēšanas līdzeklis, kura pamats ir izglītojamā likumisko pienākumu nepildīšana, kas noteikti normatīvajos aktos un konkretizēti šajos noteikumos.

141. Ja izglītojamais pārkāpis iekšējās kārtības noteikumus, par to paziņo pedagogam vai citam izglītības iestādes darbiniekam. Darbinieks sākotnēji izvērtē pārkāpumu un informē arī likumiskos pārstāvjus par radušos situāciju.

142. Nepieciešamības gadījumā (kad pārkāpums pēc sava rakstura ir tāds, kura mutvārdu izrunāšana un novēršana nesniedz savu mērķi) pedagogs fiksē pārkāpumu rakstveidā (pedagoga iesniegums, iekšējo kārtības noteikumu pārkāpuma protokola sagatavošana, paskaidrojums, akts vai tml. dokuments par konstatēto faktu izglītības iestādes vadībai) un informē izglītības iestādes direktoru, lemjot par nepieciešamību informēt arī likumiskos pārstāvjus par radušos situāciju.

143. Izvērtējot konkrēto pārkāpumu, direktors rīkojas normatīvajos aktos noteiktajā kārtībā un piemēro izglītojamajam samērīgāko un lietderīgāko ietekmēšanas līdzekli, sadarbojoties ar izglītības iestādes darbiniekiem, pašvaldību, bāriņtiesu, izglītības uzraudzības iestādēm, bērnu tiesību aizsardzības institūcijām un citām tiesību aizsardzības iestādēm.

144. Atkarībā no pārkāpuma rakstura, smaguma, sistemātiskuma, bērna vecuma, izglītības pakāpes un klases, var tikt piemēroti šādi ietekmēšanas līdzekļi:

144.1mutisks aizrādījums izglītojamajam;

144.2 rakstveida piezīme;

144.3. pārkāpuma fiksēšana un pienākums izglītojamajam sniegt rakstveida paskaidrojumu;

144.4. rakstveida ziņojums likumiskajam pārstāvim;

144.5. pedagoga individuāla tikšanās un pārrunas ar izglītojamā likumisko pārstāvi;

144.6. jautājuma izskatīšana pedagoģiskās padomes sēdē vai pie direktora (pieaicinot pēc nepieciešamības izglītojamo un likumisko pārstāvi);

144.7. jautājuma nodošana un izskatīšana dibinātāja atbildīgajā komisijā (pieaicinot pēc nepieciešamības izglītojamo un likumisko pārstāvi);

145. Par izglītojamā pārkāpumiem izglītības iestādē, izglītojamais var tikt saukts pie normatīvajos aktos noteiktās atbildības saskaņā arī ar citiem sodu veidiem – civiltiesiskā atbildība, administratīvā atbildība, kriminālatbildība (nodarījumu procesuāli izskata attiecīgi kompetentā iestādē). Izglītības iestāde ziņo kompetentajai tiesību aizsardzības iestādei, kura veic tālāku procesa virzību.

146. Gadījumos, kad ir aizdomas par narkotisko, psihotropo, toksisko vielu un alkohola lietošanu, izglītības iestāde ziņo vecākiem un neatliekamās medicīniskās palīdzības dienestam.

147. Gadījumos, kad ir aizdomas par pielietoto vardarbību, administratīvi vai krimināli sodāmiem pārkāpumiem, izglītības iestādes vadība par pārkāpumiem ziņo tiesībsargājošām iestādēm.

148. Gadījumos, kad izglītojamā darbība ir radījusi ilgstošu konfliktsituāciju klasē un negatīvi ietekmē klases emocionāli psiholoģisko fonu, vai par īpaši rupjiem pārkāpumiem, kas aizskar citu personu pamattiesības uz dzīvību, veselību, privātuma neaizskaramību u.tml., direktors rīkojas saskaņā ar normatīvajos aktos noteikto kārtību par direktora rīcību, ja izglītojamais apdraud savu vai citu personu drošību, veselību un dzīvību.

149. Izglītojamais atbild par kaitējumu, kas vainojamas rīcības dēļ nodarīts izglītības iestādei, citiem izglītojamiem, darbiniekiem, apmeklētājiem un citām personām.

**XII. Kārtība, kas nosaka izglītojamā rīcību, ja izglītojamais kādas personas darbībā saskata draudus savai vai citu personu drošībai**

150. Par jebkuru risku vai ekstremālu situāciju, kura apdraud skolēnu drošību vai veselību, nekavējoties ir jāziņo skolas vadībai vai steidzamā gadījumā jebkuram skolas darbiniekam, kura pienākums ir novērst apdraudējumu un ziņot skolas vadībai. Skolas direktors nepieciešamības gadījumā informē tiesībsargājošās iestādes.

151. Ja skolēns cietis fiziskas vai emocionālas vardarbības rezultātā, viņš nekavējoties informē internāta skolotāju, priekšmetu skolotāju vai citu skolas darbinieku, kurš savukārt ziņo Skolas direktoram, kurš sniedz skolēnam nepieciešamo atbalstu un palīdzību un informē likumisko pārstāvi. Skolas direktors nepieciešamības gadījumā informē tiesībsargājošas iestādes.

1. Izglītojamajiem aizliegts pieļaut tādu rīcību, kas varētu radīt draudus paša un citu cilvēku veselībai un drošībai. Izglītojamā pienākums ir neiesaistīties apšaubāmās un nepazīstamu cilvēku kompānijās, rīcībās un sarunās.
2. Emocionālās un fiziskās vardarbības vai citu draudu savai un citu personu drošībai gadījumos izglītojamo pienākums ir nepiekrist draudu izraisītāja rīcībai, nekavējoties saukt palīgā izglītības iestādes darbiniekus, laicīgi lūgt palīdzību klases audzinātājam, izglītības psihologam, sociālajam vai citiem pedagogiem.
3. Vardarbības novēršanas kārtību izglītības iestādē detalizētāk nosaka izglītības iestādes iekšējie noteikumi par vadītāja un pedagogu rīcību, ja tiek konstatēta fiziska vai emocionāla vardarbība pret izglītojamo (kas ir šo noteikumu neatņemama sastāvdaļa un ar tiem iepazīstina atbilstoši šo noteikumu 4. un 5.punktā noteiktajai kārtībai.)

**XIII. Pasākumi, kas garantē izglītojamo drošību**

1. Izglītojamie tiek iepazīstināti ar izglītības iestādes evakuācijas plānu, operatīvo dienestu izsaukšanas iespējām un rīcību ekstremālās situācijās, kā arī ar darba drošības instrukcijām. Izglītojamo iepazīstināšanu ar šiem dokumentiem reģistrē klases vai grupas žurnālā. Izglītojamais atbilstoši spējām un prasmēm to apliecina ar ierakstu "iepazinos", norādot datumu un parakstu. Evakuācijas plānu izvieto izglītības iestādes telpās visiem pieejamā vietā.
2. Ārkārtas situācijās, atskanot trauksmes signālam (trīs gari zvani vai citi trīs gari signāli, vai mutisks dežurējošā administratora paziņojums par evakuāciju), tiek veikta izglītojamo evakuācija saskaņā ar noteikumiem par rīcību ekstremālās situācijās, izglītojamie izpilda atbildīgā pedagoga norādījumus vai rīkojas atbilstoši direktora apstiprinātiem izglītības iestādes evakuācijas plānam un kārtībai.
3. Par izglītības iestādes darbinieku maldināšanu par ekstremālām situācijām izglītojamais atbild normatīvajos aktos noteiktajā kārtībā.
4. Traumu vai pēkšņu veselības traucējumu gadījumos izglītojamajiem nepieciešams vērsties pie izglītības iestādes medmāsas.
5. Sociālās vai psiholoģiskās palīdzības nepieciešamības gadījumos izglītojamajiem nepieciešams vērsties pie klases audzinātāja, atbalsta personāla vai izglītības iestādes vadības.
6. Izglītības iestāde ir tiesīga ierobežot izglītojamā tiesības uz privātīpašuma neaizskaramību gadījumos, ja tas apdraud paša izglītojamā intereses, citu izglītojamo, pedagogu, izglītības iestādes vadības un apmeklētāju tiesības, kā arī izglītības procesu un iekšējo kārtību izglītības iestādē, izglītības iestādes mantu vai kā citādi ir saistīts ar tiesību pārkāpumu (pamatojums: Satversmes 105.pants, Izglītības likums un Bērnu tiesību aizsardzības likums).
7. Izglītības iestādes pienākums ir novērst pārkāpumu vai jebkuru tā rašanās iespējamību, izglītojamajam labprātīgi novēršot to, kā arī lemt par nepieciešamību ziņot pašvaldības pārstāvjiem (bāriņtiesa, policija) un izglītojamā likumiskajiem pārstāvjiem situācijas noregulēšanai, ja pārkāpums (vai pamatotas aizdomas par pārkāpumu) netiek labprātīgi novērsts no izglītojamā puses.
8. Izglītības iestādē ir noteikti šādi drošības un saistītie kārtības noteikumi, ar kuriem iepazīstina izglītojamos, uzsākot mācību gadu, kā arī pirms katras ekskursijas un pārgājiena, pirms katra pasākuma un sporta sacensībām, kā arī pirms tādu jaunu darbību uzsākšanas, kuras var apdraudēt izglītojamo drošību un veselību:

162.1. ekskursiju un pārgājienu organizēšanas kārtību un drošības noteikumi;

162.2. pasākumu organizēšanas kārtību un drošības noteikumi;

162.3. sporta sacensību un nodarbību organizēšanas kārtība un drošības noteikumi;

162.4. drošības noteikumi mācību kabinetos un telpās, kurās ir iekārtas un vielas, kas var apdraudēt izglītojamo drošību un veselību;

162.5. ugunsdrošības noteikumi;

162.6. elektrodrošības noteikumi;

162.7. ceļu satiksmes drošības un drošības uz ūdens un ledus noteikumi;

1. Iepazīstināšanas ar drošības noteikumiem īpašie nosacījumi:

163.1. kabinetu vadītāji iepazīstina izglītojamos ar kārtības noteikumiem kabinetos ne retāk kā divas reizes gadā;

163.2. interešu izglītības pulciņa vadītāji iepazīstina izglītojamos ar kārtības noteikumiem nodarbību laikā mācību gada sākumā;

163.3. par ugunsdrošību un elektrodrošību izglītojamos informē internāta skolotājs vai cits darbinieks ne retāk kā reizi gadā;

163.4. internāta skolotājs vismaz reizi gadā izglītojamos iepazīstina ar informāciju par rīcību ekstremālās un nestandarta situācijās, ceļu satiksmes drošību, drošību uz ledus, uz ūdens, par personīgo un darba higiēnu.

164. Izglītojamo iepazīstināšanu ar drošības noteikumiem un kārtības noteikumiem

reģistrē veidlapā atbildīgais pedagogs, norādot noteikumu nosaukumu un datumu; pēc iepazīstināšanas izglītojamais parakstās par to ievērošanu.

**Noslēguma jautājumi**

1. Grozījumus un papildinājumus noteikumos var ierosināt Izglītojamo pašpārvalde, Pedagoģiskā padome, Izglītības iestādes padome, direktors un iestādes dibinātājs.
2. Grozījumus un papildinājumus noteikumos apstiprina direktors.
3. Atzīt par spēku zaudējušiem Rīgas speciālās internātpamatskolas 2015.gada 2.novembra iekšējos noteikumus Nr.PSS-15-1-nts „Iekšējās kārtības noteikumi”.

|  |  |
| --- | --- |
| Direktore | N.Sitņika |